Kement-se a badas betek ar  bloavezhioù dek-ha-tri-ugent. D'ar poent-hont e voe gwelet e oa trec'h kostezenn ar peurunvan renet gant Al Liamm, hogen ar remziad yaouank war-lerc'h 1968 a bellaas eus spered broadelour rik Gwalarn, o rannyezhekaat o skridoù o-unan a-wechoù. Chom a ra avat hengoun an emsav broadel kent, dreist-holl en Notennoù e diwezh ar gelaouenn, a ra meneg eus kement tra a c'hoarvez war-dro ar brezhoneg.